ਪ੍ਰਿਯੰਕਾ ਜਰਕੀਹੋਲੀ

ਪ੍ਰਿਅੰਕਾ ਸਤੀਸ਼ ਜਰਕੀਹੋਲੀ (ਜਨਮ 1997) ਕਰਨਾਟਕ ਦੀ ਇੱਕ ਭਾਰਤੀ ਸਿਆਸਤਦਾਨ ਹੈ। ਇਹ ਭਾਰਤੀ ਰਾਸ਼ਟਰੀ ਕਾਂਗਰਸ ਦੀ ਮੈਂਬਰ ਹੈ। ਇਹ 2024 ਦੀਆਂ ਭਾਰਤੀ ਆਮ ਚੋਣਾਂ ਵਿੱਚ ਬੇਲਗਾਵੀ ਜ਼ਿਲ੍ਹੇ ਦੇ ਚਿੱਕੋਡੀ ਲੋਕ ਸਭਾ ਹਲਕੇ ਤੋਂ ਚੋਣ ਜਿੱਤਣ ਤੋਂ ਬਾਅਦ ਪਹਿਲੀ ਵਾਰ ਸੰਸਦ ਬਣੀ ਹੈ।

 ਸ਼ੁਰੂਆਤੀ ਜੀਵਨ ਅਤੇ ਸਿੱਖਿਆ 
ਪ੍ਰਿਅੰਕਾ ਕਰਨਾਟਕ ਦੇ ਚਿੱਕੋਡੀ ਦੇ ਯਾਮਕਨਮਾਰਡੀ ਪਿੰਡ ਦੇ ਕਬਾਇਲੀ ਭਾਈਚਾਰੇ ਨਾਲ ਤਾਅਲੁੱਕ ਰੱਖਦੀ ਹੈ। ਇਹ ਆਪਣਾ ਨਿੱਜੀ ਕਾਰੋਬਾਰ ਚਲਾਉਂਦੀ ਹੈ। ਇਸਨੇ ਵਿਸ਼ਵੇਸ਼ਵਰਯਾ ਟੈਕਨੋਲੋਜੀਕਲ ਯੂਨੀਵਰਸਿਟੀ, ਬੇਲਾਗਵੀ, ਕਰਨਾਟਕ ਤੋਂ 2021 ਵਿੱਚ ਐੱਮਬੀਏ ਦੀ ਪੜ੍ਹਾਈ ਪੂਰੀ ਕੀਤੀ ਸੀ।

 ਸਿਆਸੀ ਜੀਵਨ 
ਪ੍ਰਿਅੰਕਾ ਨੇ ਬੇਲਗਾਮ ਜ਼ਿਲੇ ਦੇ ਚਿੱਕੋਡੀ ਲੋਕ ਸਭਾ ਹਲਕੇ ਤੋਂ ਕਰਨਾਟਕ ਵਿੱਚ 2024 ਦੀਆਂ ਭਾਰਤੀ ਆਮ ਚੋਣਾਂ ਜਿੱਤ ਕੇ ਆਪਣੇ ਸਿਆਸੀ ਜੀਵਨ ਦੀ ਸ਼ੁਰੂਆਤ ਕੀਤੀ। ਇਸਨੇ ਭਾਰਤੀ ਜਨਤਾ ਪਾਰਟੀ ਦੇ ਅੰਨਾ ਸਾਹਿਬ ਸ਼ੰਕਰ ਜੌਲੇ ਨੂੰ 90,834 ਵੋਟਾਂ ਦੇ ਫਰਕ ਨਾਲ ਹਰਾਇਆ। ਉਸ ਨੂੰ 51.21 ਫੀਸਦੀ ਵੋਟਾਂ ਪਈਆਂ। 

 ਹਵਾਲੇ 

ਸ਼੍ਰੇਣੀ:ਭਾਰਤ ਦੇ ਸੰਸਦ ਮੈਂਬਰ 2024–2029
ਸ਼੍ਰੇਣੀ:ਜਨਮ 1997
ਸ਼੍ਰੇਣੀ:ਜ਼ਿੰਦਾ ਲੋਕ